

**Šilalės rajono savivaldybės**

**MERAS**

potvarkis

**DĖL DAUGIABUČIų NAMų BENDROJO NAUDOJIMO OBJEKTŲ ADMINISTRATORIAUS UAB MANO BŪSTAS VAKARAI paskyrimo pratęsimo**

2024 m. birželio 5 d. Nr. T3-219

Šilalė

Vadovaudamasis Lietuvos Respublikos civilinio kodekso 4.84 straipsnio 2 ir 4 dalimis, Lietuvos Respublikos vietos savivaldos įstatymo 27 straipsnio 2 dalies 9 punktu, atsižvelgdamas į UAB Mano Būstas Vakarai 2024 m. balandžio 27 d. raštą Nr. SIBU-RS-24-1624 ,,Dėl administravimo termino pratęsimo“:

1. P r a t ę s i u nuo 2024 m. liepos 9 d. iki 2029 m. liepos 8 d. Šilalės rajono savivaldybės administracijos direktoriaus 2014 m. liepos 8 d. įsakymu Nr. DĮV-940 ,,Dėl Šilalės miesto ir Kvėdarnos miestelio daugiabučių namų butų ir kitų patalpų savininkų bendrojo naudojimo objektų administratoriaus paskyrimo“ paskirto bendrojo naudojimo objektų administratoriaus UAB Mano Būstas Vakarai (juridinio asmens kodas 177000697, adresas: Lietuvininkų g. 60-1, Šilutė, PVM mokėtojo kodas LT770006917) paskyrimą kitų penkerių metų laikotarpiui pagal Daugiabučių namų sąrašą (priedas).

2. N u s t a t a u, kad butų ir kitų patalpų savininkai visais atvejais balsų dauguma turi teisę priimti sprendimą pakeisti bendrojo naudojimo objektų administratorių ir nesuėjus penkerių metų terminui arba sustabdyti jo įgaliojimus įsteigiant gyvenamojo namo butų ir kitų patalpų savininkų bendriją arba sudarant jungtinės veiklos sutartį.

3. P a v e d u:

3.1. bendrojo naudojimo objektų administratoriui UAB Mano Būstas Vakarai bendrojo naudojimo objektų administravimo paskyrimo pratęsimą įregistruoti Nekilnojamojo turto registre teisės aktų nustatyta tvarka ir paskelbti daugiabučių namų skelbimų lentose;

 3.2. paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt).

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo dienos.

Savivaldybės meras Tadas Bartkus